Sacrosanctæ æcclesiæ Cluniensi in honore sancti Petri, quam domnus Aimardus abbas ad regendum tenet, ego Gipperius, cogitans de Dei misericordia, ut pius Dominus animam meam de penis inferni liberare dignetur, pro loco sepulturæ meæ concedo et dono quasdam res meas quæ sunt sitæ in pago Matisconensi, in villa Donziaco; hoc est curtilum unum cum prato qui vocatur Alodium Bertanæ, terminatum de uno latere via publica, de alio rivo currente, de tercia parte terra Natalis, de quarta Grivorii. Et in alio loco qui vocatur Ad Crusillam, dono vineam et campum. Vinea illa terminatur de uno latere via publica, de alio terra sancti Nicecii, in una fronte terra Tetoldi, in alia terra Gisonis. Habet inter vestitum et nudum perticas agripedales tredecim, in fronte sex et dimidium. Campus vero terminatur a mane increpito, a meridie et sero terra Gontardi, a circio Vulfranni. Infra istas terminationes vel perticationes, totum ex integro dono et offero ad jam dictum locum Cluniaci et ad rectores ejus. Dono et servum nomine Beroldum, ut ab hac die habeant hæc et possideant, nullo contradicente. Si quis contradixerit, auri libram componat, et donatio ista omni tempore firma permaneat, cum stipulatione subnixa. Actum Cluniaco publice. Signum Gipperii, qui hanc donationem fæcit et firmare rogavit. S. Gisonis et fratris ejus Simphoriani, qui in omnibus consenserunt. S. Girboldi. S. Gonterii. S. Gisonis. S. Natalis et aliorum. Tegerius scripsit mense novembri, feria II, anno octavo regnante Ludovico rege.